பகாங் சுல்தான் அப்துல்லா அல் முத்தாசிம் பில்லா சா

சுல்தான் அப்துல்லா முத்தாசிம் பில்லா சா அல்லது பகாங் சுல்தான் அப்துல்லா முத்தாசிம் பில்லா சா (12 அக்டோபர் 1874 – 22 சூன் 1932) ஆங்கிலம்: Abdullah al-Muʽtassim Billah Shah of Pahang; மலாய்: Sultan Ahmad Al-Muʽazzam Shah ibni Almarhum Raja Bendahara Sri Maharaja Tun Wan Ali; சாவி: ) என்பவர் மலேசியா, நவீன பகாங் மாநிலத்தின் மூன்றாவது சுல்தான் ஆவார். பகாங் இராச்சியத்தின் அரசவைப் பதிவுகளின்படி இவர் 34-ஆவது சுல்தானாக அறியப்படுகிறார்.

இவர் 1874-ஆம் ஆண்டு அக்டோபர் 12-ஆம் தேதி பகாங் இராச்சியம், பெக்கான் லாமா அரச அரண்மனையில் பிறந்தார். இவர் சுல்தான் அகமது முவாசாம் சா; மற்றும் சிக் குசுமா தோக் மினல் கோரோ (Cik Kusuma Sokma binti Tok Minal Daeng Koro) ஆகியோரின் மூன்றாவது மகன்; மற்றும் ராஜா பெண்டகாராவாக பதவி வகித்த மாமுட் சா என்பவரின் ஒன்றவிட்ட சகோதரரும் ஆவார்.

ஆட்சி
சுல்தான் அப்துல்லா முத்தாசிம் பில்லா சா ஆட்சிக் காலத்தில், பகாங் பல அரசியல் நெருக்கடிகளில் சிக்கியது. பிரித்தானிய அரசாங்கம் மலேசியாவின் முடியாட்சிகளை நவீனமயமாக்க பற்பல சட்டங்களை அறிமுகப்படுத்தியது. 1896-இல் மலாயா கூட்டமைப்பு மாநிலங்களை (Federated Malay States) உருவாக்கியது; பின்னர் 1909-இல் கூட்டரசு மன்றத்தை (Federal Council) நிறுவியது.

சுல்தான் அப்துல்லா முத்தாசிம் பில்லாவின் ஆட்சிக் காலத்தில், பிரித்தானிய அரசாங்கத்தின் கூட்டரசு மன்றத்தில் மலாய் ஆட்சியாளர்கள் பங்கேற்பதற்கு எதிராக கடுமையான வெறுப்புகள் உருவாகின. அந்த வகையில் கோலாலம்பூர் பிரித்தானிய நிர்வாகம் மலாய் ஆட்சியாளர்களின் அதிகாரத்தை அதிகமாகக் கட்டுப்படுத்தி வருவதாகக் கருதிய சுல்தான் அப்துல்லா முத்தாசிம் பில்லாவும் மனநிறைவின்மை அடைந்தார். 

இருப்பினும், அந்தக் கட்டத்தில் அவர் மலாயா கூட்டமைப்பு மாநிலங்களின் நிதியுதவியைப் பெரிதும் சார்ந்து இருந்ததார். அதனால் பிரித்தானிய நிர்வாகத்தின் தலையீடுகளைத் தயக்கத்துடன் ஏற்றுக்கொண்டார்.

சீர்திருத்தங்கள்

சுல்தான் அப்துல்லாவின் ஆட்சிக் காலத்தில் தொடங்கப்பட்ட சீர்திருத்தங்களில்; கட்டாய உழைப்பு (Corvée) முறையை முடிவுக்கு கொண்டு வந்ததும் அடங்கும். இந்த முறை பொதுவாக பகாங்கில் நீண்ட காலமாக நடைமுறையில் இருந்தது.  

1919-ஆம் ஆண்டு தொடங்கி, உள்ளூர் மலாய்க்காரர்களுக்கு நிலம் தொடர்ந்து கிடைப்பதை உறுதி செய்வதற்காக கணிசமான அளவிற்கு மலாய் இடஒதுக்கீட்டுப் பகுதிகள் திறக்கப்பட்டன. சுல்தானக நிலச் சட்டம் (Sultanate Lands Enactment) 1919-இல் நடைமுறைக்கு வந்தது. இந்தச் சட்டத்தின் மூலமாக சுல்தான் அப்துல்லாவுக்கும் சில நிலப் பகுதிகளை வழங்கப்பட்டன. மேலும் அந்தப் பகுதிகளைக் குத்தகைக்கு விடும் உரிமையும் அவருக்கு வழங்கப்பட்டது.

இறப்பு
1931-ஆம் ஆண்டு வாக்கில், அப்துல்லாவின் உடல்நிலை மோசமடையத் தொடங்கியது. ஆனாலும் அந்த ஆண்டு ஆகத்து மாதம் நடைபெற்ற மலேசிய ஆட்சியாளர்களின் பேரவையில் அவரால் கலந்து கொள்ள முடிந்தது. 

அவர் 22 சூன் 1932-இல் பெக்கான், இசுதானா கூனிங் (Istana Kuning) அரண்மனையில் 57-ஆவது வயதில் காலமானார். கோலா பகாங், பழைய பகாங் அரச கல்லறையில் (Pahang Old Royal Mausoleum) அடக்கம் செய்யப்பட்டார். அவருக்குப் பிறகு அவரின் இரண்டாவது மகன் தெங்கு மக்கோதா அபு பக்கர் ஆட்சிக்கு வந்தார்.

பகாங் மாநில சுல்தான்கள்

+ நவீன பகாங் மாநில சுல்தான்கள் ஆட்சி காலம்  சுல்தான்  ஆங்கிலத்தில் 1881–1914  சுல்தான் அகமது முவாசாம் சா  Ahmad al-Muadzam Shah of Pahang 1914–1917  சுல்தான் இரண்டாம் மாமுட் சா  Mahmud Shah II of Pahang 1917–1932  சுல்தான் முத்தாசிம் பில்லா சா  Abdullah al-Muʽtassim Billah Shah of Pahang 1932–1974  சுல்தான் அபு பக்கர்  Abu Bakar of Pahang 1974–2019  சுல்தான் அகமட் சா  Ahmad Shah of Pahang 2019–தற்போது வரையில்   சுல்தான் அப்துல்லா  Abdullah of Pahang

மேற்கோள்

நூல்கள்



மேலும் காண்க
 பகாங் இராச்சியம்
 ராஜா பெண்டகாரா
 பெண்டகாரா அரசமரபு
 பகாங் சுல்தான் அகமது முவாசாம் சா

வெளி இணைப்புகள்

பகுப்பு:1874 பிறப்புகள்
பகுப்பு:1932 இறப்புகள்
பகுப்பு:மலேசிய முசுலிம்கள்
பகுப்பு:பகாங் வரலாறு
பகுப்பு:மலேசிய அரசர்கள்
பகுப்பு:மலேசிய சுல்தானகங்கள்
பகுப்பு:சுல்தான்கள்
பகுப்பு:மலேசிய அரச குடும்பங்கள்